Verkkoajanvaraus avattu neljän terveysaseman näytteenottopisteeseen

Pohjois-Karjalan hyvinvointialue – Siun soten Kesälahden, Kiihtelysvaaran, Tuupovaaran ja Valtimon terveysasemien näytteenottopisteisiin voi varata ajan verkkoajanvarauksen kautta. Näytteenottoajan voi varata osoitteessa https://verkkoajanvarauspth.siunsote.fi/ valitsemalla Palvelu-valikosta Terveysaseman näytteenotto, ja valitsemalla sitten Toimipaikka-valikosta halutun toimipaikan.

Verkkoajanvarausta varten asiakkaalla tulee olla voimassa oleva laboratoriolähete. Verkkoajanvarauksen voi tehdä tunnistautumalla pankkitunnuksilla tai mobiilivarmenteella. Toisen henkilön puolesta voi asioida Suomi.fi-valtuuksilla. Verkkoajanvarauksen sijasta näytteenottoajan voi varata soittamalla terveysasemalle.